член 115 от Регламент (ЕС) 2021/2115, държавите членки могат да представят допълнителна информация като отделни приложения към своите стратегическите планове по ОСП.
 Тези допълнителни приложения не подлежат на изискването за одобряване на стратегическите планове по ОСП в съответствие с член 118 от Регламент (ЕС) 2021/2115, нито на изискването за одобряване на измененията на тези планове в съответствие с член 119, параграф 10 от същия регламент.
 Член 3
 Електронна система за сигурен обмен на информация
 Държавите членки извършват обмен на информация в съответствие с Регламент (ЕС) 2021/2115 или в съответствие с делегираните актове или актовете за изпълнение, приети съгласно посочения регламент, посредством електронната система за сигурен обмен на информация, наречена „SFC2021“, като отговорностите на Комисията и държавите членки по отношение на тази електронна система са определени в приложение II към настоящия регламент.
 Чрез дерогация от параграф 1 информацията, свързана с дял III, глава III от Регламент (ЕС) 2021/2115, изпращана от държавите членки в съответствие с акта за изпълнение, който бъде приет въз основа на член 143, параграф 4 от посочения регламент, се предава съгласно правилата, определени в Регламент за изпълнение (ЕС) 2017/1185 на Комисията (2) и посредством базираната на информационни технологии система, предоставена от Комисията съгласно посочения регламент за изпълнение.
 Член 4
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 декември 2021 година.
 За Комисията
 Председател
 Ursula VON DER LEYEN
 (1) ОВ L 435, 6.12.2021 г., стр. 1.
 (2) Регламент за изпълнение (ЕС) 2017/1185 на Комисията от 20 април 2017 г. за определяне на правила за прилагане на регламенти (ЕС) No 1307/2013 и (ЕС) No 1308/2013 на Европейския парламент и на Съвета по отношение на уведомленията до Комисията относно информация и документи и за изменение и отмяна на няколко регламента на Комисията (ОВ L 171, 4.7.2017 г., стр. 113).
 ПРИЛОЖЕНИЕ I
 Представяне на съдържанието на стратегическия план по ОСП
 1. Декларация за стратегията
 В общия преглед на стратегическия план по ОСП се описват целите, които трябва да бъдат постигнати чрез ОСП на територията на държавата членка. Вниманието в този преглед е насочено към основните очаквани резултати и интервенции (включително съответните елементи на екологосъобразната архитектура) с оглед на установените потребности, както и към обобщаване на основните решения за разпределяне на финансовите средства. Чрез прегледа се онагледяват начините, по които тези аспекти са свързани помежду си. Може да бъде включена конкретна информация за действията, които са предприети във връзка с основните елементи в препоръките на Комисията относно стратегическите планове по ОСП.
 2. Оценка на потребностите, интервенционна стратегия, показатели за контекста и план за целевите стойности
 2.1. Оценка на потребностите
 За всяка специфична цел, посочена в член 6, параграфи 1 и 2 от Регламент (ЕС) 2021/2115, този подраздел от стратегическия план по ОСП съдържа:
 а)
 обобщение на анализа на положението по отношение на силните страни, слабите страни, възможностите и заплахите (SWOT анализ) в четири части (силни страни, слаби страни, възможности и